 Farid alitarajiwa kuondoka wiki hii kwenda Hispania kuungana na klabu bingwa ya Slovenia, FC Olimpija Ljubljana iliyoweka kambi huko, ambako amepewa siku 10 za majaribio.Mabingwa hao wa Slovenia wameweka kambi nchini Hispania kujiandaa na ligi ya kwao na Farid alitarajiwa kuwa nao kwa siku zote 10 akifanya nao mazoezi kabla ya kuamua kumnunua.Hatahivyo, kufuatia kutokea wakala mwingine ambaye amewaahidi Azam FC kumpatia Farid timu kubwa zaidi na maslahi mazuri, mpango wa kwenda Hispania ukafutwa na winga huyo akaenda kujiunga na kikosi cha timu yake katika Kombe la Mapinduzi visiwani Zanzibar.Baada ya Azam FC kutolewa hatua ya makundi ya michuano hiyo, Farid amerejea na kikosi cha timu yake Dar es Salaam kuendelea na maandalizi ya mechi za Ligi Kuu ya Vodacom Tanzania Bara.